Nohalol zargarlarni reyestrga kiritish qanday rejalashtirilmoqda

QHTBT portalida Oʻzbekiston Respublikasining zargarlik sohasidagi nohalol tadbirkorlik sub’yektlari reyestrini yuritish tartibi toʻgʻrisidagi nizom loyihasi  joylashtirilgan.
Loyiha Prezidentning 18.05.2019 yildagi “Oʻzbekiston Respublikasida zargarlik tarmogʻini jadal rivojlantirish chora-tadbirlari toʻgʻrisida”gi PF-5721-son Farmoniga muvofiq tayyorlangan.
Loyiha bilan:
Hujjat bilan Moliya vazirligi huzuridagi Davlat asillik darajasini belgilash palatasiga (keyingi oʻrinlarda - Asillik palatasi) 2021 yilning 1 yanvaridan zargarlik sohasidagi nohalol tadbirkorlik sub’yektlari reyestrini (keyingi oʻrinlarda – Reyestr) Oʻzbekiston Respublikasining ochiq ma’lumotlar Portalida yuritilishini ta’minlashni topshirish taklif qilinmoqda.
Vakolatli organlar taqdim qilgan ma’lumotlarga asoslanib,  Reyestrni yuritish, shuningdek nohalol tadbirkorlik sub’yektlari haqidagi ma’lumotlarni elektron koʻrinishda unga kiritish va chiqarib tashlash Asillik palatasi tomonidan amalga oshiriladi.
Reyestr aхborot resursi boʻlib, davlat, ingliz va rus tillarida yuritiladi va boshqa tillarda teng ma’noli yoki qisqartirilgan koʻrinishda boʻlishi mumkin.
Qimmatbaho metallar va qimmatbaho toshlardan tayyorlangan, davo qilingan asillik darajasiga toʻgʻri kelmaydigan, zargarlik va boshqa buyumlarning asillik darajasini aniqlash va tamgʻalash tartibini buzilishiga yoʻl qoʻygan hamda ularni realizatsiya qilayotgan mahalliy zargarlik buyumlarini ishlab chiqaruvchilar zargarlik sohasidagi nohalol tadbirkorlik sub’yektlari reyestriga kiritiladi. Shuningdek, ularga nisbatan qonunchilikda belgilangan tartibda ta’sir choralari koʻriladi.
Loyihada:
Loyiha oʻzgartirilishi, unga qoʻshimchalar kiritilishi yoki rad etilishi mumkin.
Bahodir Qayumov.